बरेली : जिले के बदायूं रोड स्थित एक निजी अस्पताल के आईसीयू में भर्ती नाबालिग से गैंगरेप का सनसनीखेज मामला प्रकाश में आया है। जानकारी के अनुसार अस्पताल के ही पांच कर्मचारियों ने पीड़िता के मुंह पर ऑक्सिजन मास्क लगा होने के बावजूद आंख पर पट्टी बांध दी तथा हाथ-पैर भी बांध दिए। इसके बाद बारी-बारी से सभी ने नाबालिग के साथ रेप किया। पीड़िता अपनी आपबीती बताने के लिए तीन दिन तक लड़की छटपटाती रही। शुक्रवार को मास्क हटने के बाद पीड़िता ने दादी को घटना की पूरी जानकारी दी। इसके बाद विधायक राजेश मिश्र उर्फ पप्पू भरतौल के हस्तक्षेप पर शनिवार को केस दर्ज कर पुलिस ने जांच शुरू की। पुलिस ने तीन लोगों के खिलाफ मामला भी दर्ज कर लिया है।